Ego in Dei nomine Aynricus considerans molem meorum peccatorum, dono ad sacram  toto orbe venerabilem Ecclesiam Sanctæ Dei Genitricis Mariæ, sanctíque Valeriani Martyris,  egregii Confessoris Christi Philiberti Trenorcensis monasterii super alveum Sagonæ positi, ubi etiam Oddo Abbas præesse videtur, aliquid ex rebus mihi ex jure parentum evenientibus, videlicèt Ecclesiam S. Johannis in villâ quæ dicitur Anguliacus positam, cum omni re ad se pertinente,  appenditia ..... totum  integrum à die præsenti dono atque transfundo elemosinaria largitione ad jamdictam Ecclesiam,  monachis ibidem Deo deservientibus, ad mensam videlicèt fratrum perpetuò habendum,  receptionem pauperum,  hospitum suscipiendorum. Hoc tamen tali ago constitutione, ut diebus vitæ meæ usum fructuarium exindè percipiam, atque in præsenti mansum unum in hac eadem villâ in vestituram, cum superposito servo, nomine Constabulo, eis concedo. Jam dictus autem Abbas,  monachi, amicitiarum causa, ex rebus Sanctæ Dei Genitricis Trenorcensis monasterii mihi aliquid concesserunt; videlicèt capellam sancti Mauricii in villâ Gevencionno, cum terrâ sancti Valeriani, quæ est in hac ipsâ villâ sita. Donaverunt simili modo terram quæ est in villâ Losiaco. R autem opinio quòd antecessores mei hoc munus elemosinarium, quod Sanctæ Dei Genitrici trado, ad monasterium Gigniacense olim fuerit destinatum: quod ego tam præcatibus, quàm etiam commutationibus, Abbati ipsius loci,  sibi commissis fratribus firmare rogavi, nè per meum discessum, vel hæredum meorum, ab aliquâ eminenti personâ monachi Trenorcenses aliquam calumniam à meis successoribus patiantur...... Ut autem hæc donatio firmitatis lege roboretur, eam manu firmare curavimus,  amicis nostris, ac fidelibus ad consentiendum tradidimus. S. Aynrici qui donationem istam fieri  firmare præcepit. S. Mannoni, S. Adalgeri,  S. Domni Zanthini venerabilis Abbatis qui firmavit,  firmare rogavit. S. Unariberti præpositi. S. Gozberti,  Data per manum Wagonis Cancellarii  Levitæ, anno XXXº. Iº. regnante Gonrado Rege.